पोखरा २८ पुस । पोखरामा संचालन हुने सवै ट्याक्सीहरु अवदेखी मिटरमा चल्ने भएका छन् । लामो समय मिटरमा चल्न आनाकानी गरेको ट्याक्सी व्यवसाय समिति पोखराले समिति मातहतका सवै ट्याक्सीहरुलाई मिटरमा चलाउन तयार भएको हो ।
शुक्रवार जिल्ला प्रशासनमा भएको सर्वपक्षिय वैठकले ट्याक्सी मिटरमा चलाउने र व्यवसायीले उठाउँदै आएको भाडा समायोजनको माग सम्वोधनको लागि यातायात व्यवस्था कार्यालय गण्डकी र जिल्ला प्रशासनले सरकारलाई सिफारिस गर्ने निर्णय भएको छ ।
ट्याक्सी व्यवसाय समिति पोखराका महासचिव युवराज भट्राईले आजदेखीनै ट्याक्सी मिटरमा चल्न सुरु गरेको वताए । आफुहरु पनि पहिलेदेखीनै भाडा समायोजन भए मिटरमा चलाउन तयार भएपनि आफ्ना मागहरु सुनुवाई नगरि एकोहोरो रुपमा मिटरमा चलाउ भन्ना समस्या आएको भट्टराईको भनाई छ ।
केही दिन पहिले मिटरमा चल्न आनाकानी गर्ने र चर्को भाडा असुल्ने ट्याक्सी चालकहरुलाई प्रहरीले पक्राउ गरेर जरिवाना गरेपछि चालकहरु सडकमै गाडी तेर्साएर सडक अवरुद्ध गरेका थिए ।
जिल्ला प्रहरी कार्यालयका एसपी अशोक सिँहले चालकको अवरोध हटाएपछि वुधवार त्यसको विरोधमा राष्ट्रिय यातायात व्यवसायी महासंघ गण्डकीको आव्हानमा पोखरामा कुनै पनि सार्वजनिक भाडाका गाडी संचालनमा आएनन् । विहीवार र शुक्रवारको वैठकपछि ट्याक्सी मिटरमा चल्ने सहमति भएको हो ।